**Tehniskā specifikācija**

1. **Darbu apjomi (tāmes) un būvniecības ieceres dokumentācija (skaidrojošais apraksts) pieejama elektroniski pasūtītāja mājas lapā pie esošajiem iepirkuma dokumentiem.**
2. Iepirkuma priekšmets:
3. Lielvircavas muižas telpu vienkāršota atjaunošana, Lielvircavas iela 4a, Lielvircava, Platones pagasts, Jelgavas novads;

Saskaņā ar:

1. Būvniecības ieceres dokumentāciju (apliecinājuma karte) un darbu apjomu tāmi

Nosacījumi:

1. Lai Pretendents sava finanšu piedāvājuma sagatavošanā varētu ievērtēt visas ar būvniecību saistītās izmaksas, Pretendentam vēlams pirms piedāvājuma iesniegšanas veikt objekta apsekošanu.
2. Ieinteresētais piegādātājs par jebkuriem konstatētajiem papildus darbu apjomiem rakstiski informē pasūtītāju Nolikumā noteiktajā termiņā. Tādā gadījumā pretendentu pienākums ir sagatavot piedāvājumu atbilstoši pasūtītāja veiktajiem norādījumiem pie iepirkuma dokumentācijas, ja tādi tiks publicēti, pamatojoties uz pretendentu iesniegto pamatojošo informāciju.
3. Ja ieinteresētajam piegādātājam, apsekojot objektu, ir nepieciešama papildus informācija par konstruktīvajiem risinājumiem objektā un darbu apjomiem, šo informāciju nepieciešams pieprasīt rakstiskā veidā.
4. Piedāvājumā jāietver visi iespējamie izdevumi, lai veiktu paredzētos darbus, tehniskajā specifikācijā minētos darbus un apjomus, kā arī jāparedz visi iespējamie riski saistībā ar iespējamo izdevumu palielināšanos.
5. Pretendentam piedāvājuma cenā jāietver visi izdevumi, kuri saistīti ar darba organizēšanu būvobjektā (būvdarbu nodrošināšanai nepieciešamā elektrības un ūdens patēriņa apmaksa un tamlīdzīgi).
6. Pirms būvdarbu uzsākšanas iepirkumu uzvarētājam jānoslēdz vienošanās par elektroenerģijas, ūdens vai citu pakalpojumu izmantošanu (ja tāda nepieciešama) būvniecības laikā. Vienošanās kopijas pirms izpilžu iesniegšanas apmaksai uzrādīt pasūtītājam un iesniegt tās kopiju.
7. Tāmēs piedāvātajām izmaksu pozīcijām jābūt fiksētām uz visu Līguma izpildes laiku un tās nedrīkst pārrēķināt, izņemot Līgumā paredzētos gadījumos.
8. Pretendentam jāņem vērā, ka gadījumā, ja ar Iepirkuma uzvarētāju tiks noslēgts būvniecības līgums, tad 5 (pieci) darba dienu laikā pēc būvniecības līguma noslēgšanas pasūtītājam jāiesniedz visa nepieciešamā dokumentācija par darbu uzsākšanai objektā:

* apdrošinātāja izsniegtu būvuzņēmēja civiltiesiskās atbildības obligātās apdrošināšanas polises kopija;
* apdrošinātāja izsniegtu atbildīgo būvspeciālistu profesionālā civiltiesiskās atbildības obligātās apdrošināšanas polišu kopijas;
* būvuzņēmēja iesnieguma kopija Valsts Darba inspekcijai par darbu uzsākšanu objektā;
* vienošanās par elektroenerģijas, ūdens vai citu pakalpojumu izmantošanu kopijas (ja tāda nepieciešama);
* līgums par būvgružu novietošanu uz visu būvniecības laiku kopija;
* atbildīgā būvdarbu vadītāja saistību raksts;
* būvdarbu žurnāls;
* rīkojumi un sertifikāti par atbildīgo darba aizsardzības koordinatoru un ugunsdrošības speciālista nozīmēšanu objektā;
* ar pasūtītāju saskaņotu DVP.

1. Iepirkuma uzvarētājs regulāri plāno ar pasūtītāju darba sanāksmes objektā, kuru laikā atskaitās par padarīto, kā arī nekavējoties informē pasūtītāju par iespējamām problēmām būvniecības procesā. Sapulces vada un protokolē būvuzņēmējs. Sapulcēm jānotiek ne retāk kā reizi divās nedēļās. Par sapulču norises vietu un laiku pasūtītājas ar iepirkuma uzvarētāju vienojas atsevišķi.
2. Pēc līguma noslēgšanas pasūtītājs uz būvniecības laiku līdz objekta nodošanai ekspluatācijā nodod iepirkuma uzvarētājam objektu, parakstot attiecīgo aktu.
3. Katru mēnesi līguma izpildes laikā iepirkuma uzvarētājam par veikto darbu apjomu jāiesniedz būvuzrauga pārbaudīti un ar parakstu apliecināti būvdarbu izpildes akti, kuriem pilnībā jābūt saskaņā ar pretendenta iepirkumā iesniegtajiem finanšu piedāvājuma darbu apjomiem.
4. Darbu uzsākšanas un pabeigšanas termiņi jāparedz saskaņā ar Darbu izpildes (kalendāro) grafiku, ko apstiprina pasūtītājs pie līguma noslēgšanas. Vajadzības gadījumā pie līguma noslēgšanas iepirkuma uzvarētājam jāprecizē Darbu izpildes grafiks.
5. Būvdarbi objektā jāveic un būvobjekts jānodod ekspluatācijā atbilstoši Latvijā spēkā esošajiem normatīvajiem aktiem.
6. Telpu vienkāršotā atjaunošana jāpabeidz līdz 2017.gada 12.jūnijam.
7. Pēc būvdarbu pabeigšanas iepirkuma uzvarētājam jāiesniedz pasūtītājam:

* tehniskā izpilddokumentācija:
  + segto darbu akti;
  + būvmateriālu atbilstības deklarācijas un ekspluatācijas īpašību deklarācijas;

1. Visa tehniskā dokumentācija, kas iesniedzama pasūtītājam saskaņā ar normatīvajiem aktiem, lai pārbūves darbus varētu pieņemt ekspluatācijā, jāsagatavo un jāiesniedz pasūtītājam vismaz 10 (desmit) darba dienas pirms līguma izpildes termiņa beigām, 3 (trīs) eksemplāros – divi pasūtītājam, viens – būvuzņēmējam.
2. Visa ar būvdarbu pabeigšanu saistītā dokumentācija Iepirkuma uzvarētājam jānodod vismaz 10 (desmit) darba dienas pirms plānotā objekta nodošanas termiņa;
3. 5 (pieci) darba dienu laikā pēc rakstiskā paziņojuma par būvdarbu pabeigšanu Pasūtītājs sasauc darba komisiju (piedalās pasūtītāja pārstāvji, būvuzņēmēja pārstāvji), lai apsekotu objektu, novērtētu darbu kvalitāti un atbilstību Līgumā ietvertajiem nosacījumiem. Ja tiek konstatēti defekti, darba komisija sagatavo defektu aktu un nosaka to likvidācijas un atkārtotas darba komisijas sasaukšanas termiņus.
4. Pretendents nes pilnu materiālo atbildību par trešajām personām nodarītajiem zaudējumiem.

Būvinženieris J.Brūveris

Projekta vadītāja I.Cinovska